Document ID: 32007R0816

32007R0816
L 183/5
SLUŽBENI LIST EUROPSKE UNIJE
12.07.2007.
UREDBA KOMISIJE (EZ) br. 816/2007
od 12. srpnja 2007.
o otvaranju godišnjih carinskih kvota za uvoz određenih roba dobivenih preradom poljoprivrednih proizvoda obuhvaćenih Uredbom Vijeća (EZ) br. 3448/93 iz Turske
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 3448/93 od 6. prosinca 1993. o utvrđivanju trgovinskih dogovora koji se primjenjuju na određenu robu dobivenu preradom poljoprivrednih proizvoda (1), a posebno njezin članak 7. stavak 2.,
budući da:
(1)
Odlukom br. 1/95 Vijeća za pridruživanje EZ-a i Turske (2) provodi se završna faza Carinske unije. Njezinim Odjeljkom V. utvrđuju se trgovinski dogovori za prerađene poljoprivredne proizvode.
(2)
Odlukom br. 1/97 Vijeća za pridruživanje EZ-a i Turske (3) utvrđuju se dogovori koji se primjenjuju na određene prerađene poljoprivredne proizvode.
(3)
Odlukom br. 1/2007 Vijeća za pridruživanje EZ-a i Turske (4) utvrđuju se nova trgovinska poboljšanja koja se primjenjuju na određene prerađene poljoprivredne proizvode kojih je cilj produbiti i proširiti Carinsku uniju te poboljšati ekonomsku konvergenciju kao rezultat proširenja Zajednice od 1. svibnja 2004. Ova poboljšanja utvrđuju koncesije u obliku nulte stope carinskih kvota. Za uvoz izvan kvota nastavljaju se primjenjivati postojeće trgovinske odredbe.
(4)
Uredbom Komisije (EEZ) br. 2454/93 od 2. srpnja 1993. o odredbama za provedbu Uredbe Vijeća (EEZ) br. 2913/92 o uspostavi Carinskog zakonika Zajednice (5), utvrđuju se pravila za upravljanje carinskim kvotama. Primjereno je osigurati da carinskim kvotama otvorenim ovom Uredbom treba upravljati u skladu s navedenim pravilima.
(5)
Uredbu Komisije (EZ) br. 2026/2005 od 13. prosinca 2005. o otvaranju carinskih kvota za 2006. i sljedeće godine za uvoz određene robe dobivene preradom poljoprivrednih proizvoda obuhvaćenih Uredbom Vijeća (EZ) br. 3448/93 (6) iz Turske u Europsku zajednicu treba staviti izvan snage. Količine uvezene prema ovoj Uredbi između 1. siječnja 2007. i datuma stavljanja izvan snage treba oduzeti od količine odgovarajuće nove kvote.
(6)
Mjere predviđene u ovoj Uredbi u skladu su s mišljenjem Upravljačkog odbora za horizontalna pitanja vezano za trgovinu prerađenim poljoprivrednim proizvodima koji nisu navedeni u Prilogu I.,
DONIJELA JE OVU UREDBU:
Članak 1.
Carinske kvote Zajednice za uvoz robe utvrđenih u Prilogu iz Turske otvaraju se za razdoblje od 1. siječnja do 31. prosinca svake godine od 2007. prema uvjetima utvrđenim u tom Prilogu.
Prihvaćanje u korist tih carinskih kvota podliježe predočenju potvrde o kretanju A.TR. u skladu s Odlukom br. 1/2006 Odbora za carinsku suradnju EZ-Turska.
Članak 2.
Carinskim kvotama Zajednice iz članka 1. upravlja Komisija u skladu s člancima 308a., 308b. i 308c. Uredbe (EEZ) br. 2454/93.
Članak 3.
Uredba (EZ) br. 2026/2005 stavlja se izvan snage na dan stupanja na snagu ove Uredbe. Količina carinske kvote pod rednim brojem 09.0232 umanjuje se za količine tjestenine koje se uvoze u skladu s Uredbom (EZ) br. 2026/2005 (redni broj 09.0205) između 1. siječnja 2007. i dana stupanja na snagu ove Uredbe.
Članak 4.
Ova Uredba stupa na snagu na dan objave u Službenom listu Europske unije.
Primjenjuje se od 1. siječnja 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 12. srpnja 2007.

Labels: 3
17
18
6